钦定古今图书集成/明伦汇编/氏族典/第338卷 > 刘正彦
## 钦定古今图书集成/明伦汇编/氏族典/第338卷 > 刘正彦

按《宋史苗傅传》：“刘正彦，不知何许人。父法，为熙和路
经略使，死王事。法部曲王渊为御营都统制，荐正彦
于朝，擢御营右军副都统制，渊分兵与之。以平丁进
功，进武功大夫。初，正彦讨进，请刘晏偕行，用晏计降
进，耻已赏薄，而晏获峻迁，由是怏望。”建炎三年，高宗
从王渊议幸杭州。时诸大将分守要害，扈卫者独苗
傅，傅自负宿将，疾渊骤贵。正彦虽由渊进，渊檄取所
予兵，亦怨之，于是谋作乱，杀渊，请帝禅位。张浚、吕颐
浩起兵，执送行在，磔于市。